Sõit lõpp-peatuse parklast Ussimäe teele
**60** on bussiliin Tallinnas, mis ühendab Priisle asumit Lasnamäel Kompassi asumiga Kesklinnas mõlemas suunas. Bussiliin avati 1. jaanuaril 1988, et rahuldada Lasnamäe uute ehk VI, VII ja VIII mikrorajooni (tänapäeval Priisle, Kuristiku ja Katleri asumid) elanike ühistranspordivajadust. Liini teenindab Tallinna Linnatranspordi AS (TLT Lasnamäe osakond/3. veokorralduse osakond). Liin töötab iga päev, tööpäeviti on intervall 10–12 minutit, puhkepäevadel ja riigipühadel 15–20 minutit. Kuna liin läbib suure koormusega teid kesklinnas (Russalka ja Uus-Sadama ristmik), siis sõltub sõiduaeg liiklusummikutest, kuid graafiku järgi kestab sõit mõlemas suunas 25 minutit. Liinil kehtivad tavalised sõidupiletid. 

1990. aastatel sõitis samal marsruudil ka ekspressliin 89, praegu sõidab liin 12, mis ühendab Lasnamäed Mustamäe ja Haaberstiga.

Marsruut
--------

Priisle
Liin algab ja lõppeb Priisle lõpp-peatuse parklas Kärberi tänaval. Liin läbib Linnamäe teed, Mustakivi teed, Narva maantee ja läheb ümberpööramisringile V. Reimani, Gonsiori ja Laikmaa tänavate kaudu. Kaugeim peatus liinil on Maneeži V. Reimani ja Gonsiori tänava nurgal.

| Priisle–Maneeži | Pikkus | Keskmine sõiduaeg | Märkused | Maneeži–Priisle | Pikkus | Keskmine sõiduaeg | Märkused |
| --- | --- | --- | --- | --- | --- | --- | --- |
| Ussimäe tee |  | 3 minutit | sellel teelõigul häirivad bussi sõitu valesti pargitud autod või talvisel ajal lumi | Priisle |  | 3 minutit | ummik Kärberi tänaval tipptundidel |
| Priisle kauplus |  | 2 minutit | puudub sõidueesõigus Ussimäe ristmikul | Priisle Kauplus |  | 2 minutit | puudub sõidueesõigus Ussimäe ristmikul |
| Kuristiku |  | 2 minutit | Linnamäe-Mustakivi foor | Kuristiku |  | 1 minut |  |
| Läänemere tee |  | 3 minutit | raskused vasakule sõidurajale sõitmisega tipptundidel | Läänemere tee |  | 3 minutit | valesti pargitud autod Linnamäe tee 2 juures |
| Katleri |  | 1 minut |  | Katleri |  | 2 minutit | talvel häirib lumi liiklust |
| Loopealse |  | 1 minut |  | Loopealse |  | 1 minut |  |
| Meeliku |  | 1 minut |  | Meeliku |  | 1 minut |  |
| Paevälja |  | 3 minutit | ebamugav ringtee | Paevälja |  | 1 minut |  |
| Lasnamägi |  | 2 minutit |  | Lasnamägi |  | 1 minut | ebamugav ringtee |
| Oru |  | 1 minut | Russalka ristmik | Oru |  | 2 minutit |  |
| J. Poska |  | 3 minutit |  | J. Poska |  | 2 minutit | Russalka ristmik |
| F. R. Kreutzwaldi |  | 3 minutit | suure koormusega ristmikud | Uus-Sadama |  | 1 minut | suure koormusega ristmikud |
| Maneeži |  | 2 minutit | foorid Gonsiori tänaval | Hobujaama |  | 3 minutit | suure koormusega ristmikud |
|

Veerem
------

Madala põrandaga MAN A40
Kuna liin läbib tiheasustusega asumeid (29 500 elanikku), siis peamiselt sõidavad liinil poolhaagisega bussid, mis mahutavad palju reisijaid. Nõukogude ajal kasutati liinil täiustatud Ikarus 280.48 ja Ikarus 283 busse ning uusi Ikarus 435 busse. Aastatel 2000–2014 sõitsid liinil 24-meetrised bussirongid (Hess City APM 5.2-13 (BaltScan)) ning hiljem MAN bussid. Enamasti sõidavad liinil madalapõhjalised bussid, kuna Priisle asumis on 6 sotsiaalhoonet 80–100 korteriga, kus elavad füüsiliste puuetega inimesed.

Välislingid
-----------

* Bussi №60 sõiduplaan

| * v
* r
Tallinna bussiliinid |
| --- |
| 1–9 | 
1 **·**  2 **·**  3 **·**  4 **·**  5 **·**  6 **·**  7 **·**  8 **·**  9 |
| 10–19 | 
10 **·**  11 **·**  12 **·**  13 **·**  14 **·** 15 **·**  16 **·**  18  **·**  18A |
| 20–29 | 
20 **·**  20A **·**  21 **·**  21A **·**  21B **·**  22 **·**  23 **·**  24 **·**  26 **·**  26A **·**  27 **·**  28 **·**  29 |
| 30–39 | 
30 **·**  31 **·**  32 **·**  33 **·**  34 **·** 35 **·**  36 **·**  37 **·**  38 **·**  39 |
| 40–49 | 
40 **·**  41 **·** 41B **·** 42 **·** 44 **·**  45 **·**  46 **·**  47 **·**  49 |
| 50–59 | 
50 **·**  51 **·** 54 **·** 55 **·** 57 **·**  58 **·**  59 |
| 60–69 | 
60 **·**  61 **·**  62 **·**  63 **·**  64 **·**  65 **·**  66 **·** 67 |
| 70–79 | 
72 **·**  73 |
| Muud bussiliinid | 
52 **·**  81 |